Balmea

Ti Balmea ket ti monoespesipiko a henero dagiti agsabsabong a mula iti pamilia ti Rubiaceae nga aglaon iti bugbugtong a sebbangan ti Balmea stormiae. Daytoy ket patneng iti El Salvador, Guatemala ken Mehiko (Nayarit, Jalisco, Colima, Guerrero, Michoacán, Chiapas).Davidse, G., M. Sousa Sánchez, S. Knapp & F. Chiang Cabrera. 2012. Rubiaceae a Verbenaceae. 4(2): i–xvi, 1–533. In G. Davidse, M. Sousa Sánchez, S. Knapp & F. Chiang Cabrera (eds.) Flora Mesoamericana Missouri Botanical Garden Press, St. Louis. Daytoy ket lokal nga ammo a kas ayuque.Fosberg, F. R. (1974). Studies in American Rubiaceae 2. Ayuque, Balmea stormae, an endangered Mexican species. Sida: Contributions to Botany, 268-270. Daytoy ket sukog balisongsong ket maus-usar a kas kayo ti Paskua kadagiti parte ti Mehiko. Gapu ta dagiti populasion ket nakaro a maap-apit, daytoy a sebbangan ket maipangta iti pannakaungaw.

 Deskripsion 
Ti mula ket bassit a mula iti uppat aginggana iti pito a metro. Ti nalamuyot, maraberde purpura nga ukis ti kayo ket maukisan kadagiti saan a kadawyan a naingpis a pirgis. Natangken ken marapuraw ti kayo. Dagiti akaba nga arinduyog ken ababa a timmirad a bulong ket agririmpuokda iti ungto dagiti sanga. Agsabong daytoy manipud iti Agosto aginggana iti Oktubre ken dagiti hermaproditiko a sabong ket maris kolor eskarlata -nalabbasit, mamarisan bassit iti purpura. No napno nga agulrad agbalinda a nangisit a purpura ken nasam-it ti bangloda iti rabii. Maluom dagiti bunga manipud iti Disiembre aginggana iti Enero ken nalintegda a kapsula, iti agarup a 25 mm iti kaatiddog nga aglukat iti ungto kadagiti dua a kasla butbot a paspaset. Dagiti adu a bukel ket makaipakita kadagiti retikulado a payak iti agarup a 4 mm.

 Taksonomia 
Ti henero ket nanaganan a kas pammadayaw ken ni botaniko Juan Balme ken dagiti sebbangan ket nanaganan a kas pammadayaw ken ni Marian Storm, timays akadua ti nangipalawag. Ti henero ket asideg a kabagian ti Cosmibuena ken Blepharidium.

 Dagiti nagibasaran 

 Dagiti akinruar a silpo 
Balmea iti World Checklist of Rubiaceae
Espesimen ti herbario iti B. stormea 

Kategoria:Hillieae
Kategoria:Flora ti El Salvador
Kategoria:Flora ti Guatemala
Kategoria:Flora ti Mehiko
Kategoria:Flora ti Chiapas
Kategoria:Flora ti Colima
Kategoria:Flora ti Guerrero
Kategoria:Flora ti Jalisco
Kategoria:Flora ti Michoacán
Kategoria:Flora ti Nayarit